KIVITELEZÉSI SZERZŐDÉS

amely létrejött egyrészről ………………………………… (székhely: ……………………... törzskönyvi nyilvántartási szám: ………………………, adószám: ………………………., bankszámlaszám: ……………………….., képviseli: …………………. polgármester), mint Megrendelő (továbbiakban: **Megrendelő**), illetve

másrészről <…nyertes ajánlattevő neve >1 (székhely: ………………………………., Cg.:

…………………………, adószám: …………………………., bankszámlaszám: ………………………………………., vállalkozó kivitelezők nyilvántartása szerinti nyilvántartási száma: ………………………………., képviseli: …………………………….), mint kivitelező (továbbiakban: **Kivitelező, együttesen: Felek**) között az alulírott napon és helyen az alábbi feltételek mellett:

# I. Előzmények

1.1. A Felek rögzítik, hogy Megrendelő, mint a közbeszerzésekről szóló 2015. évi CXLIII. törvény (Kbt.) 5. § (1) bekezdés c) pontja szerinti ajánlatkérő szervezet …………. év …… hó …….. napján, a Kbt. 115. § (1) bekezdése alapján nemzeti eljárási rendbe tartozó, nyílt (hirdetmény közzététele nélküli) közbeszerzési eljárást indított „………………………………………………….” beruházás tárgyban. A közbeszerzési eljárás jogcíme: Ha az építési beruházás becsült értéke nem éri el a háromszázmillió forintot, az ajánlatkérő – választása szerint – a közbeszerzési eljárást lefolytathatja a nyílt vagy a hirdetmény nélküli tárgyalásos eljárás nemzeti eljárásrendben irányadó szabályainak a jelen §-ban foglalt eltérésekkel történő alkalmazásával is.

1.2. Az 1.1. pontban meghatározott közbeszerzési eljárásban Megrendelő számára a legkedvezőbb érvényes ajánlatot Kivitelező tette, akit Megrendelő erre tekintettel a közbeszerzési eljárás nyertesévé nyilvánított.

1.3./ A Felek rögzítik, hogy jelen szerződésüket a fentiekben meghatározott közbeszerzési eljárás eredményeként, az ajánlattételi felhívás, valamint közbeszerzési dokumentumok és Kivitelező által benyújtott ajánlat tartalma szerint kötik meg.

1.4./ A Felek rögzítik, hogy a jelen szerződés előzményeként lefolytatott közbeszerzési eljárás dokumentumainak részeként a szerződés tárgyában meghatározott építési munka engedélyes tervdokumentációja a Felek rendelkezésére áll.

1 Amennyiben a nyertes ajánlatot közös ajánlattevők tették, a szerződésben mindegyik közös ajánlattevőnek félként kell szerepelnie.

# II. A szerződés tárgya

2.1. Megrendelő a jelen szerződés aláírásával megrendeli Kivitelezőtől „……………………………………..” megnevezésű építési/szerelési munka elvégzését a jelen szerződésben foglalt feltételek szerint, az 1.1. pontban meghatározott közbeszerzési eljárás dokumentumainak KÖZBESZERZÉSI MŰSZAKI RÉSZÉBEN, valamint az engedélyezési tervdokumentációban részletesen meghatározott műszaki követelményeknek megfelelően (a továbbiakban: építési munka).

2.2. Kivitelező a jelen szerződés aláírásával vállalja, hogy Megrendelő által a szerződés 2.1. pontjában leírtak szerint megrendelt építési munkát Megrendelő részére szerződésszerűen és határidőben elvégzi.

# III. A teljesítés helye és határideje

3.1. Kivitelező a jelen szerződés tárgyát képező építési munkát …………. település közigazgatási határán belüli helyszínen köteles elvégezni és ott azt a Megrendelő kapcsolattartója részére a jelen szerződés 3.3. pontja szerinti átadás-átvételi eljárás útján átadni.

3.2. A Felek rögzítik, hogy Kivitelező a jelen szerződésben meghatározott építési munkát legkésőbb ……………………….. napjáig köteles, a teljesítés jelen szerződés 3.1. pontban meghatározott helyszínén Megrendelő kapcsolattartója részére a 3.3. pont szerint átadni. Amennyiben a teljesítési határidő utolsó napja munkaszüneti-, vagy heti pihenőnapra esik, úgy a szerződés teljesítésének határideje az azt követő legközelebbi munkanap. Megrendelő előteljesítést elfogad.

Kivitelező a kivitelezést a szerződés 1. számú mellékletében foglalt ütemezésnek megfelelően köteles a jelen pont szerinti véghatáridőre teljesíteni.

3.3. A Felek megállapodnak, hogy a jelen szerződés tárgyát képező építési munkák Kivitelező általi elvégzését követően közös átadás-átvételi eljárást tartanak – az építőipari kivitelezési tevékenységről szóló 191/2009. (IX.15.) Korm. rendelet (továbbiakban: Épkiv.) rendelkezéseinek megfelelően. Az átadás-átvételi eljárás során az elkészült építési kivitelezési munkát és a jelen szerződésben foglaltak teljesülését Megrendelő által megbízott építési műszaki ellenőr köteles megvizsgálni. A műszaki átadás-átvételi eljárásról az Épkiv. szerinti e-jegyzőkönyvet kell készíteni.

Kivitelező az építési munka befejezését követően Megrendelőt az Épkiv-ben meghatározott szabályok szerint értesíti (készre jelentés). Az átadás-átvételi eljárást a készre jelentést követő 15 napon belül meg kell kezdeni, és a készre jelentést követő 30 napon belül be kell fejezni. Amennyiben az átadásra kerülő építési munka megfelel a jelen szerződés 1.1. pontjában meghatározott közbeszerzési eljárást megindító felhívás, a közbeszerzési dokumentumok és az ajánlat, valamint a kiviteli tervdokumentáció tartalmának, továbbá a jelen szerződés feltételeinek, Megrendelő kapcsolattartója az átadás-átvételi eljárást követően – a jelen szerződés 6.3. pontjában foglaltak figyelembe vételével – teljesítési igazolást ad Kivitelező részére, vagy ellenkező esetben a szerződés teljesítésének elismerését megtagadja. A Kbt. 135. § (2) bekezdése értelmében a teljesítési igazolást Kivitelező kérésére akkor is ki kell adni, ha Megrendelő az átadás-átvételi eljárást a készre jelentést követő 15 napon belül nem kezdte meg, vagy megkezdte, de az e szerződésben meghatározott határidőben nem fejezte be.

3.4. Kivitelező késedelmes teljesítése esetén a késedelemmel érintett napokra vonatkozóan napi 10.000,-Ft, azaz tízezer forint kötbért köteles fizetni Megrendelő részére. Kivitelező mentesül a kötbér megfizetése alól, ha Megrendelő mulasztása miatt esett késedelembe, vagy késedelmét a Polgári Törvénykönyvről szóló 2013. évi V. törvény (Ptk.) 6:186. § (1) bekezdése szerint kimenti.

# IV. Fizetési feltételek

4.1.1. A szerződő Felek megállapodnak, hogy a jelen szerződés tárgyát képező építési munka egyösszegű díja mindösszesen ………………….…….,-Ft + Áfa, azaz ………………………………………….. forint + Áfa, amely összeg tartalmazza Kivitelező jelen szerződés teljesítése érdekében felmerült valamennyi költségét és kiadását is, különös tekintettel a jelen szerződés tárgyát képező építési munka elvégzéséhez szükséges anyag- és gépköltségre, tervezésre, munkadíjra és a szállítás, anyagmozgatás költségére. A kivitelező kijelenti, hogy a szerződéses ár átalányár. Kivitelezői díj megállapítása a közbeszerzési dokumentáció szerinti árazatlan költségvetési kiírás alapul vételével történt.

4.1.2. A szerződő Felek rögzítik, hogy az esetlegesen felmerülő pótmunkák díját, valamint a Ptk. 6:245. § (1) bekezdése alapján az előre nem látható többletmunkák után Kivitelezőt megillető költséget Kivitelező ajánlatában benyújtott árazott költségvetésben foglalt egységárak alapján számolják el egymással.

4.2. Kivitelező a szerződés teljesítéséhez előleget igényelhet. Az előleg mértéke a szerződésben foglalt teljes ellenszolgáltatás 10 százalékának megfelelő összeg. Megrendelő a Kbt. 135. § (7) bekezdésében előírtaktól a Kbt. 135. § (8) bekezdés első mondatában meghatározottak alapján tért el.

Megrendelő az előleget Kivitelező kérésére legkésőbb az építési munkaterület átadását követő 15 napon belül fizeti ki.

4.3. A szerződő Felek rögzítik, hogy Megrendelő a jelen szerződés 4.1.1. pontjában meghatározott, viszont az Áfa összegét nem tartalmazó díjat Kivitelező által – az építési munka teljes körű, kifogásmentes átadás-átvételét (teljesítést) követően, Megrendelő kapcsolattartója által aláírt teljesítési igazolás alapján – kiállított számla ellenében a Ptk. 6:130. § (1)-(2) bekezdésében meghatározott szabályok szerinti, a számla kézhezvételétől számított 30 napos határidőben köteles megfizetni – amennyiben Kivitelező a Kbt. szerinti alvállalkozót nem vesz igénybe - Kivitelező részére, Kivitelező jelen szerződés fejlécében megjelölt bankszámlájára történő banki átutalás útján. Kivitelező a kifogásmentes átadás- átvételt és a teljesítési igazolás átadását követő legkésőbb öt (15) napon belül köteles a számlát kiállítani és megküldeni Megrendelő részére. A számlához a teljesítési igazolás másolatát Kivitelezőnek csatolnia kell. Kivitelező részszámlák kiállítására jogosult.

Megrendelő az ellenszolgáltatást több részletben teljesíti. Kivitelező a szerződés teljesítése során az 1 db előlegbekérőn felül 4 db részszámla és 1 db végszámla benyújtására jogosult, az alábbiakban meghatározott ütemezés szerint:

a) első részszámla az áfa nélküli szerződéses érték 10 százalékát elérő megvalósult teljesítés esetén az áfa nélküli szerződéses érték 10 százalékának megfelelő összegben; (levonva abból az előleg alapján kifizetett összeget);

b) második részszámla az áfa nélküli szerződéses érték 30 százalékát elérő megvalósult teljesítés esetén az áfa nélküli szerződéses érték 20 százalékának megfelelő összegben;

c) harmadik részszámla az áfa nélküli szerződéses érték 55 százalékát elérő megvalósult

teljesítés esetén az áfa nélküli szerződéses érték 25 százalékának megfelelő összegben

d) negyedik részszámla az áfa nélküli szerződéses érték 75 százalékát elérő megvalósult

teljesítés esetén az áfa nélküli szerződéses érték 20 százalékának megfelelő összegben

e) végszámla az építési munka teljes körű, kifogásmentes átadás-átvételét (teljesítést) követően a szerződés jelen pontjának első bekezdésében foglaltak szerint nyújtható be.

A részszámlák kiállításának feltétele a szerződés megvalósult értékére vonatkozó teljesítésigazolás Megrendelő általi aláírása.

Az építési beruházás engedélyköteles. A beszerzés fordított ÁFA körébe tartozik, az ÁFA tv. 142. § (1) bek. a) pontja vonatkozik rá. Az ÁFÁ-t Megrendelő fizeti.

4.4. Megrendelő kijelenti, hogy a jelen szerződésben meghatározott építési munka ellenértékének pénzügyi fedezetével rendelkezik. Az „……………………………” projekt támogatói okiratában foglaltak szerinti támogatás rendelkezésére áll, a teljes költséghez szükséges önrész összegét ………………………… saját költségvetéséből biztosítja.

4.5. Amennyiben Megrendelő a 4.1. pont szerinti díjat határidőben nem fizeti meg, Kivitelező a Ptk. 6:155. §-a szerinti késedelmi kamatra jogosult. Megrendelő kötelezettséget vállal arra, hogy amennyiben a Kbt. szerinti alvállalkozók részére esedékes díjat a 4.3. pont szerinti határidőben nem fizeti meg, a Ptk. 6:155. §-a szerinti mértékű késedelmi kamatot és behajtási költségátalányt az alvállalkozók részére is megfizet. Ezen túlmenően Megrendelő kizárja felelősségét a kifizetés késedelméből eredő bármely egyéb alvállalkozói igény kivitelező részére történő megtérítésére.

4.6. Megrendelő tájékoztatja Kivitelezőt arról, hogy a jelen szerződés az adózás rendjéről szóló 2003. évi XCII. törvény (Art.) 36/A. §-nak hatálya alá tartozik, amelynek következtében Megrendelő Kivitelezőnek a havonta nettó módon számított 200.000,- Ft, azaz kettőszázezer forint összeget meghaladó kifizetésnél a teljesítésért abban az esetben fizethet, ha Kivitelező bemutat, átad vagy megküld a tényleges kifizetés időpontjától számított harminc (30) napnál nem régebbi, nemlegesnek minősülő együttes adóigazolást Megrendelő részére, amellyel igazolja, hogy az állami adóhatóságnál és a vámhatóságnál nyilvántartott köztartozása nincs, vagy Kivitelező a kifizetés időpontjában szerepel a köztartozásmentes adózói adatbázisban.

A Felek rögzítik, hogy a fenti együttes adóigazolás késedelmes bemutatásából adódó fizetési késedelem miatt Kivitelező késedelmi kamatra, egyéb kártérítésre nem jogosult.

Kivitelező a jelen szerződés aláírásával a fenti tájékoztatást tudomásul veszi, és amennyiben a kifizetés időpontjában a köztartozásmentes adózói adatbázisban nem szerepel, vállalja az említett nemlegesnek minősülő együttes adóigazolás beszerzését; továbbá kötelezettséget vállal arra, hogy alvállalkozóival szemben az Art. hivatkozott 36/A. §-a rendelkezéseinek betartásával teljesít csak kifizetést.

4.7. Kivitelező tudomásul veszi, hogy az államháztartásról szóló 2011. évi CXCV. törvény 41. § (6) bekezdés alapján a jelen szerződés megkötésének illetve a jelen szerződés alapján Megrendelő által teljesítendő kifizetéseknek feltétele Kivitelező nyilatkozata arról, hogy a nemzeti vagyonról szóló 2011. évi CXCVI. törvény 3. § (1) bekezdés 1. pont szerint átlátható szervezet.

4.8. Kivitelező nem fizet, illetve számol el a szerződés teljesítésével összefüggésben olyan költségeket, melyek a Kbt. 62. § (1) bekezdés k) pont ka) és kb) alpontja szerinti feltételeknek nem megfelelő társaság tekintetében merülnek fel, és melyek Kivitelező adóköteles jövedelmének csökkentésére alkalmasak.

4.9. Kivitelező a szerződés teljesítésének teljes időtartama alatt tulajdonosi szerkezetét Megrendelő számára megismerhetővé teszi és a Kbt. 143. § (3) bekezdése szerinti ügyletekről Megrendelőt haladéktalanul értesíti.

# V. A Felek jogai és kötelezettségei

5.1. Kivitelező köteles a jelen szerződés tárgyát képező építési munkát a 3.2. pontban meghatározott határidőn belül, a jelen szerződés 1.1. pontjában meghatározott ajánlattételi felhívásban, a közbeszerzési dokumentumokban, illetve Kivitelező ajánlatában és az engedélyezési tervdokumentációban, továbbá az elkészítendő kivitelezési tervekben meghatározottak szerint a 3.1. pontban meghatározott helyszínen elvégezni és – a 3.3. pont szerinti átadás-átvételi eljárás útján – legkésőbb ………………………. Megrendelőnek átadni.

5.2. Kivitelező köteles a munka elvégzéséhez szükséges biztonságos gépeket, eszközöket, berendezéseket megfelelő mennyiségben, minőségben, összetételben, kapacitásban biztosítani a munka megkezdésétől annak teljes folyamatán keresztül a befejezésig.

Kivitelező kötelezettsége továbbá a munka megkezdése előtt fényképes állapot rögzítés, a befejezés után az eredeti állapot szerinti visszaállítás, valamint az építési anyagok őrzése. A monitoring kutak létesítését követő talajvíz mintavételezés.

5.3. Kivitelező köteles a jelen szerződés tárgyát képező építési munkát szerződésszerűen, teljes körűen, műszakilag és minőségileg kifogástalan kivitelben, a vonatkozó magyar előírásoknak, műszaki szabványoknak és előírásoknak, mindenkori engedélyeknek valamint a technika mai állásának megfelelően kiváló minőségben, határidőben elkészíteni, illetve valamennyi egyéb szerződéses kötelezettségét szerződésszerűen teljesíteni.

5.4. Kivitelező kötelessége a tevékenysége, munkavégzése megkezdéséhez, ellátásához és átadásához szükséges és szokásos dokumentumok (mintavételi és minősítési terv, technológiai utasítás, biztonsági és egészségvédelmi terv, munkahelyi kockázatelemzés, építési és felmérési napló, megvalósulási terv stb.) elkészítése, Megrendelővel történő jóváhagyatása és igazoltatása.

5.5. Kivitelező kötelezettsége, hogy a feltárt, megállapított hibákat a megjelölt határidőben és megfelelő minőségben kijavítsa, illetőleg jótállási, garanciális és szavatossági kötelezettségeinek eleget tegyen.

Kivitelező szavatol azért, hogy a jelen szerződés tárgyát képező építési munka a jelen szerződés 1.1. pontjában meghatározott közbeszerzési eljárást megindító felhívásban, közbeszerzési dokumentumokban, illetve Kivitelező ajánlatában és a kiviteli tervdokumentációban meghatározott követelményeknek megfelelően került elvégzésre, illetve átadásra, és az a rendeltetésszerű használatra minden további feltétel nélkül alkalmas.

5.6. Kivitelező köteles megtenni a jogszabályban előírt intézkedéseket a környezet védelmére a munkaterületen és azon kívül, valamint elkerülni a személyek, közvagyon vagy egyebek károsodását és sérülését, amely légszennyezés, zaj, vagy egyéb okból Kivitelező tevékenysége következtében keletkezik.

5.7. Kivitelező köteles a jelen szerződésben meghatározott építési munka elvégzésével összefüggésben keletkező hulladékot – engedéllyel rendelkező kezelőhöz – elszállítani, illetve elszállíttatni.

5.8. Kivitelező kötelezettsége, hogy a feladat elvégzéséhez szükséges megfelelő létszámú és szakmai összetételű szakembert biztosítson a munka megkezdésétől annak teljes folyamatán keresztül a befejezéséig.

Építési beruházás esetén az alvállalkozói teljesítés összesített aránya nem haladhatja meg a szerződés értékének 65%-át. Az alvállalkozóknak a szerződés teljesítésében való részvétele arányát az határozza meg, hogy milyen arányban részesülnek a szerződés általános forgalmi adó nélkül számított ellenértékéből.

Építési beruházás esetén a teljesítésben részt vevő alvállalkozó nem vehet igénybe az alvállalkozói szerződés értékének 65%-át meghaladó mértékben további közreműködőt.

Kivitelező köteles Megrendelőnek jelen szerződés aláírásával egyidejűleg, valamint a teljesítés során minden olyan – akár a korábban megjelölt alvállalkozó helyett igénybe venni kívánt – (a Kbt. értelmében vett) alvállalkozó bevonását bejelenteni, amelyet az ajánlatában nem nevezett meg és a bejelentéssel együtt nyilatkoznia kell arról is, hogy az általa igénybe venni kívánt alvállalkozó nem áll a Kbt. szerinti kizáró okok hatálya alatt.

5.9. A külföldi adóilletőségű kivitelező köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet Kivitelezőre vonatkozó adatokat az országok közötti jogsegély igénybevétele nélkül.

5.10. Ha a jelen szerződés teljesítése érdekében Kivitelező (k) projekttársaságot nem hozhatnak létre.

5.11. Kivitelező kijelenti, hogy érvényes felelősségbiztosítással rendelkezik, ahol a kártérítés összege legalább 10 millió forint káreseményenként és legalább 50 millió forint évente. Amennyiben a biztosítási kötvény olyan rendelkezéseket, kizárásokat tartalmaz, amelyek alapján a biztosító helytállási kötelezettsége nem várható, Megrendelő kötelezheti Kivitelezőt a biztosítási szerződés módosítására, kiegészítésére, stb.

5.12. Megrendelő köteles a jelen szerződés tárgyát képező építési munka megkezdéséhez az építési munkaterületet Kivitelezőnek legkésőbb a szerződés megkötésétől számított 5 napon belül átadni.

Az építési munkaterület átadásával egyidejűleg meg kell nyitni – Megrendelő, mint építtető kezdeményezésére előzetesen készenlétbe helyezett – elektronikus építési naplót és abban az átadást – az időpont, a tevékenység és a munkaterület megjelölésével – rögzíteni kell. Az építési napló vezetését a Kivitelező végzi, az ÉNGY kód szerinti munkanemek és mennyiségek feltüntetésével. Megrendelő felelős azért, hogy Kivitelező részére átadott munkavégzési hely (ek) tekintetében harmadik személy ne érvényesítsen olyan jogos igényt, amely a munka elvégzését akadályozza. Megrendelő a munkaterület átadásával egy időben adja meg Kivitelezőnek a helyismeretre, helyi sajátosságokra, az esetleges veszélyforrásokra vonatkozó tájékoztatást.

- Megrendelő helyszíni képviselője (építési, felmérési naplóbejegyzésre jogosult):

Név: <… Megrendelő helyszíni képviselőjének neve…>

Cím: <… Megrendelő helyszíni képviselőjének címe…>

Telefonszám: <… Megrendelő helyszíni képviselőjének telefonszáma…> Telefaxszám: <… Megrendelő helyszíni képviselőjének telefaxszáma…>

E-mail cím: <… Megrendelő helyszíni képviselőjének e-mail címe…>

NÜJ szám: <… Megrendelő helyszíni képviselőjének naplóügyfél-jele…>

- Kivitelező helyszíni képviselője (építési, felmérési naplóbejegyzésre jogosult):

Név: <… kivitelező helyszíni képviselőjének neve…>

Cím: <… kivitelező helyszíni képviselőjének címe…>

Telefonszám: <… kivitelező helyszíni képviselőjének telefonszáma…> Telefaxszám: <… kivitelező helyszíni képviselőjének telefaxszáma…>

E-mail cím: <… kivitelező helyszíni képviselőjének e-mail címe…>

NÜJ szám: <…kivitelező helyszíni képviselőjének naplóügyfél-jele…>

A szerződő Felek az általuk megjelölt képviselő személyét a másik félhez intézett egyoldalú, írásbeli nyilatkozattal megváltoztathatják.

5.13. Megrendelő köteles Kivitelező kérésére – szükség esetén – az építési munka elvégzéséhez a tervek magyarázatát, illetve részletes kivitelezési utasítást megadni.

5.14. Megrendelő – Kivitelező szerződésszerű teljesítése esetében – köteles a 4.1.1. pontban meghatározott nettó díjat esedékességkor a jelen szerződésben foglaltak szerint Kivitelezőnek megfizetni.

5.15. Megrendelő, illetve az általa kijelölt szervezet vagy személy mindenféle korlátozás nélkül, bármikor jogosult Kivitelező, illetve annak alvállalkozói tevékenységét és munkavégzését, illetve a szerződésszerű teljesítést ellenőrizni, Kivitelezőtől a szerződés tárgyát képező munkákra vonatkozóan felvilágosítást kérni.

5.16. Megrendelő a körülmények által lehetővé tett legrövidebb időn belül – amennyiben az különösen a hiba jellegét tekintve lehetséges és elvárható, lehetőség szerint a 3.3. pont szerinti átadás-átvételi eljárás során – köteles meggyőződni arról, hogy a teljesítés megfelelő-e. Amennyiben az építési munka megfelel a jelen szerződésben, illetve a jelen szerződés 1.1. pontjában meghatározott közbeszerzési eljárás dokumentumaiban, illetve Kivitelező ajánlatában előírt követelményeknek és a rendeltetésszerű használatra alkalmas, Megrendelő köteles az építési munkát átvenni.

5.17. Megrendelő a teljesítéssel kapcsolatban esetlegesen észlelt hibát köteles annak felfedezése után Kivitelezővel haladéktalanul közölni, egyben szavatossági igényét megjelölni.

5.18. A Felek kötelesek egymást minden olyan körülményről haladéktalanul értesíteni, amely a jelen szerződés eredményességét vagy kellő időre való elvégzését veszélyezteti, vagy gátolja. Az értesítés elmulasztásából eredő kárért a mulasztó fél felelős.

5.19 A Műszaki átadás átvételi dokumentumoknak tartalmaznia kell:

a. eszközönként(ingatlanonként) megvalósulási tervdokumentáció,

b. próbaüzem folyamatos dokumentálása,

c. MVH-s elszámolásra alkalmas, ÉNGY kódok alapján kiadott számlarészletező melléklet,

d. használati, útmutató lakossági átadásának és oktatásának dokumentálása.

# VI. Jótállás és szavatosság, a szerződés teljesítésének biztosítékai

6.1. A szerződő Felek rögzítik, hogy Kivitelező a jelen szerződésben foglalt kötelezettségeinek szerződésszerű teljesítéséért, továbbá az alkalmazott megoldások, eljárások alkalmasságáért és minőségéért – függetlenül attól, hogy azokat saját maga vagy alvállalkozója, esetleg egyéb jogszerűen bevont harmadik személy alkalmazza – 60 hónap – teljes körű – jótállást vállal.

6.2 Megrendelő a jótállási körbe tartozó működési zavarok, hibák vagy egyéb meghibásodás (a továbbiakban: meghibásodás) észlelése esetén köteles azt haladéktalanul bejelenteni Kivitelezőnek.

6.3. Megrendelő jótállási igényeit a jelen szerződés birtokában érvényesítheti. Meghibásodás esetén a Megrendelő a jótállási időtartamban díjmentes javítást kérhet, illetve élhet a Ptk. 6:173. § szerinti jogaival. Javítás választása esetén annak időtartama legfeljebb 10 munkanap.

A javítást úgy kell elvégezni, hogy a jelen szerződés tárgyát képező építési munka eredményeképp létrejött építmény használhatósága, értéke ne csökkenjen. A javítás során csak műszakilag és minőségileg kifogástalan kivitelben, a vonatkozó magyar előírásoknak, műszaki szabványoknak és előírásoknak, mindenkori engedélyeknek megfelelő anyag kerülhet beépítésre. Javítás esetén a jótállás időtartama meghosszabbodik a hiba közlésének napjától azzal az időtartammal, amely idő alatt Megrendelő a meghibásodással érintett építményt/építményrészt rendeltetésszerűen nem használhatta. A jótállás időtartama a teljesen kicserélt berendezések vonatkozásában újra elkezdődik. A javítás időpontját, az elvégzett munkálatokat dokumentálni kell.

A Felek rögzítik, hogy Kivitelező a jótállás körében végzett hibaelhárításért, javításért ellenszolgáltatást és költségtérítést nem követelhet.

6.4. Kivitelező garantálja Megrendelő jogát, hogy a szavatossági igényét a vállalkozási szerződés keretében elvégzett munkák tekintetében és tartós fogyasztásra rendelt dolgok esetében a jótállás lejártától számított 60 hónapon belül érvényesíthesse, kivéve azon esetekben, ahol az előírt kötelező alkalmassági idő ennél hosszabb.

# VII. Elállás, a szerződés felbontása

7.1. Megrendelő elállhat a szerződéstől, amennyiben Kivitelező a jelen szerződésben meghatározott időpontot követően – Megrendelő által írásban tűzött póthatáridőn belül – az építési munkát nem tudja elvégezni és átadni.

7.2. Megrendelő jogosult és egyben köteles a szerződést felmondani, vagy - a Ptk.- ban foglaltak szerint - attól elállni, ha a szerződés megkötését követően jut tudomására, hogy a szerződő fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

7.3. Megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon -, ha

a) a kivitelezőben közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;

b) Kivitelező közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

7.4. . Amennyiben a kivitelező teljesítési késedelme eléri a 20 naptári napot, Ajánlatkérő jogosult a teljesítést meghiúsultnak tekinteni és a Szerződést azonnali hatállyal felmondani. A szerződés Kivitelező számára felróható okból történő meghiúsulása esetén Kivitelezőt kötbér (meghiúsulási kötbér) fizetés terheli, melynek mértéke: a szerződés szerinti, ÁFA nélkül számított ellenszolgáltatás 30 %-a. A meghiúsulási kötbér vetítési alapja a teljesítés arányában csökken.

# VIII. Egyéb rendelkezések

8.1. A szerződő Felek rögzítik, hogy a jelen szerződés teljesítésével kapcsolatosan a kapcsolattartó

- Megrendelő részéről:

Név: <… Megrendelő kapcsolattartójának neve…>

Cím: <… Megrendelő kapcsolattartójának címe…>

Telefonszám: <… Megrendelő kapcsolattartójának telefonszáma…> Telefaxszám: <… Megrendelő kapcsolattartójának telefaxszáma…>

E-mail cím: <… Megrendelő kapcsolattartójának e-mail címe…>

- Kivitelező részéről:

Név: <… kivitelező kapcsolattartójának neve…>

Cím: <… kivitelező kapcsolattartójának címe…>

Telefonszám: <… kivitelező kapcsolattartójának telefonszáma…> Telefaxszám: <… kivitelező kapcsolattartójának telefaxszáma…>

E-mail cím: <… kivitelező kapcsolattartójának e-mail címe…>

A szerződő Felek rögzítik, hogy Megrendelő kapcsolattartója a jelen szerződésben meghatározott nyilatkozatokon túl egyéb, a szerződéssel kapcsolatos, önálló, hatályos jognyilatkozatot nem tehet.

A szerződő Felek az általuk jelölt kapcsolattartó személyét a másik félhez intézett egyoldalú, írásbeli nyilatkozattal megváltoztathatják.

8.2. Kivitelező képviselője büntetőjogi felelőssége tudatában nyilatkozik, hogy a társaság jogképes, bejegyzett és az ajánlat benyújtását megelőző 15 napnál nem régebbi cégkivonattal és aláírási címpéldánnyal (aláírás-mintával) igazolt adataiban változás nem történt, és a jelen szerződés aláírására teljes körű felhatalmazással rendelkezik.

8.3. A Felek megállapodnak, hogy a jelen kivitelezési szerződést – különös tekintettel a díjra, illetve a Felek jogaira és kötelezettségeire – csak közös megegyezéssel, írásban, a Kbt. 141-142. §-aiban foglaltak figyelembe vételével módosíthatják.

8.4. A szerződő Felek megállapodnak, hogy a jelen szerződésen alapuló esetleges vitás kérdéseiket elsősorban peren kívüli tárgyalás útján kívánják rendezni.

A Felek a jelen szerződéssel összefüggésben esetlegesen felmerülő vitarendezéshez mediátori közreműködést igénybe vesznek.

8.5 A jelen szerződésben nem szabályozott kérdésekben a Polgári Törvénykönyvről szóló 2013. évi V. törvénynek (Ptk.) a vállalkozási és a kivitelezési szerződésre vonatkozó speciális, illetve a kötelmekre és a szerződésekre vonatkozó általános rendelkezései, az építőipari kivitelezési tevékenységről szóló 191/2009. (IX.15.) Korm. rendelet vonatkozó rendelkezései, az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X.30.) Korm. rendelet, valamint a közbeszerzésekről szóló 2015. évi CXLIII. törvénynek (Kbt.) a szerződések módosítására és teljesítésére vonatkozó szabályai és a 2013. évi XXXIV. törvénynek a Teljesítésigazolási Szakértői Szerv eljárására vonatkozó rendelkezései irányadóak.

A szerződő Felek a jelen kivitelezési szerződést elolvasták, megértették, annak rendelkezéseit egyezően értelmezték, és azt, mint valós ügyleti akaratukkal mindenben megegyezőt, jóváhagyólag, cégszerűen írták alá.

A jelen szerződés 5 eredeti példányban készült, melyekből 3 példány Megrendelő, 2 példány Kivitelező birtokába kerül.

Mellékletek:

- ……….………………..

- ……..………………….

KELT: ……………………………, ………. év ………… hó .… napján

…………………………………………….

<… név…>

<… titulus…>

kivitelező képviseletében

…………………………………………….

<… név…>

<… titulus…>

Megrendelő képviseletében

Pénzügyi ellenjegyzés:

…………………………………………….

<…név…>

<…titulus…>